钦定古今图书集成/明伦汇编/官常典/第636卷 > 范纯礼
## 钦定古今图书集成/明伦汇编/官常典/第636卷 > 范纯礼

按《宋史范仲淹传》：仲淹子纯礼知遂州。泸南有边事，
调度苛棘，纯礼一以静待之，办其可具者，不取于民。
民图像于庐而奉之如神，名曰范公庵。草场火，民情
疑怖，守吏惕息俟诛，纯礼曰：“草湿则生火，何足怪。”但
使密偿之。库吏盗丝多罪至死，纯礼曰：“以棼然之丝
而杀之，吾不忍也。”听其家趣买以赎，命释其株连者，
除户部郎中。